Referat af møde i menighedsrådet ved Jesu Hjerte Kirke 29. september 2020 kl. 18.

Tilstede: Sp. Tomislav Cvetko, p. Ariel Baraquiel Bejo, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm), Carsten Günther, Ursula Ljungqvist, Loredana Ruggiero

Fraværende: p. Tomaz Majcen, Maria Giuditta Rasmussen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Nyt inventar i menighedssalen

*Respons fra Bruun-Rasmussen og Lauritz.com gennemgås. Diverse nyankomne stole prøvesiddes.*

1. Principskitse om optimal placering af Piéta, Joseph, korsvejsbillederne mm. i kirkerummet

*Oversigtstegning vedhæftes.*

1. Henvendelse fra Lisbeth Rütz
2. Fornyet indsats for nyhedsbrev via e-mail.
3. Økonomi
4. Nyt fra jubilæumsudvalget
5. Fastlæggelse af nye møder
6. Evt.

**Ad 1)** Sognepræsten indledte mødet med en meditation over 1. Joh. 4,7-12 om de for et samfund nødvendige dyder samt med bøn.

**Ad 2)** Godkendt med ændring af pkt. 7

**Ad 3)** Sognepræsten meddelte, at der nu er indskrevet 11 børn til undervisning for 1. kommunikanter og 15 unge til undervisning for firmander. Firmelsen lørdag 12.9. gik godt. Ved messen søndag 4.10. vil der være 1. kommunion for en mindre gruppe børn. Nogle forældre havde pga. Corona ønsket en senere fejring. Dato meddeles senere. 2.10. fejres St. Frans’ transitus. Det overvejes, om det er bedre at lægge den sakramentale tilbedelse om fredagen efter messen, i stedet for som nu før messen. Der er dannet en ny gruppe af unge mænd, der mødes socialt søndage kl. 16 før den ekstraordinære messe. En ung italiensk audiologopæd vil gerne leje det lille præstekontor til lejlighedsvis brug. Formanden laver et udkast til en kontrakt.

**Ad 4)** Formanden berettede, at renovering af jernhegn foran kirken er afsluttet. AV-udstyr fra Magleås er ved at blive sat op i undervisningslokale og menighedssal. Råd om renholdelse af kirkerum som konsekvens af corona-forholdene søges implementeret, og vores rengøringshjælp er blevet instrueret i, hvordan det kan realiseres. Gammeldags klingpunge med lange stave er taget i brug ved de seneste messer hvilket har bevirket, at indtægten fra kollekter nu er 3 gange så stor. Et krucifiks på kirkeloftet, som kom fra Skt. Andreas i Ordrup, videreformidles efter biskoppens ønske til den ny kirke i Struer.

**Ad 5)** Carsten Günther fremlagde vurderinger fra Lauritz.com og Bruun-Rasmussen. Man spørger vedkommende, der har givet menigheden det første tilbud, om han på denne baggrund vil give mere for møblerne end oprindelig tilbudt. Der dannes et lille og hurtigtarbejdende udvalg, der skal vurdere de nye møbler.

**Ad 6)** Formanden fremlagde en ny skitse med opstilling af inventar. Det foreslås, at korsvejen hænges sådan op, at den kan fordeles ud i 14 stationer i kirkerummet. I forbindelse hermed var der overvejelser om at flytte skriftestolene, men sognepræsten mente, at de står bedst på deres nuv. placering. Der arbejdes med ophængning af korsvejen. St. Josef-relief og Pietá foreslås flyttet til en placering øverst i sideskibene.

**Ad 7)** Der var kommet en mail fra Lisbeth Rütz om menighedsrådets arbejde. Formanden har givet et første svar. Der kommer svar fra kassereren om feriefonden. Det overvejes, hvordan man til trods for Coronasituationen kan afholde § 12-møde.

**Ad 8)** Ugesedlen udgik i forbindelse med Corona. Man spørger Jacob Schwartz om den kan genindføres. Man overvejer, om den skal erstattes med månedligt format. Dette kunne være pr. mail, evt. også på print.

**Ad 9)** Indtægterne fra kirkeskat har været højere i årets første 3 kvartaler end i 2019. Seneste saldobalance fremsendes snarest.

**Ad 10)** Udvalget har problemer med planlægning. Den er vanskeliggjort af Corona, da man ikke kan vide, hvilke regler måtte gælde hvornår. Det blev foreslået at fastholde den liturgiske del af fejringen, men udskyde reception mm. til 126-års jubilæet.

**Ad 11)** Næste møder blev fastlagt til 26.10. og 23.11.

Ad 12) Birte Mandrup Christensen orienterede om skatteudvalgets møde bispedømmets kirkeskattekonsulent. Dette var gået godt, og man havde fået ideer at arbejde med. Hun mindede også om det ønskelige i en renovering af våbenhus. Ursula Ljungqvist orienterede om, at arbejdet med julehjælp. Her indsamles der brugt tøj, både til voksne og børn, og legetøj. Alt modtages.

Formanden hævede mødet kl. 20:15